DW 20 รุ่น เริ่มเทรด 8 - 14 ธ.ค. 54
บริษัทหลักทรัพย์(บล.) เคจีไอออกใบสำคัญแสดงสิทธิอนุพันธ์ (DW) รุ่นใหม่ รวดเดียว 20 รุ่น
7 ธ.ค. 2554

บริษัทหลักทรัพย์(บล.) เคจีไอออกใบสำคัญแสดงสิทธิอนุพันธ์ (DW) รุ่นใหม่ รวดเดียว 20 รุ่น
นางสาวนฤมล อาจอำนวยวิภาส กรรมการผู้จัดการ ฝ่ายธุรกิจตราสารอนุพันธ์ บล. เคจีไอ กล่าวว่าในเดือน ธ.ค.นี้ จะมี DW ของเคจีไอที่จะครบกำหนดอายุหลายตัว เคจีไอจึงได้ออก DW จำนวน 20 รุ่น เพื่อทดแทนรุ่นที่จะครบกำหนดอายุ และเป็นทางเลือกรองรับภาวะตลาดที่จะเกิดขึ้นในปีหน้า 
โดย DW ที่จะเริ่มซื้อขายพฤหัสที่ 8 ธ.ค. ได้แก่  BAY13PA, BLA13PA, IRPC13PA, KTB13PA และ PTTE13PA  เริ่มซื้อขายศุกร์ที่ 9 ธ.ค. ได้แก่  KBAN13CE, KBAN13PB, PTTE13CE, SCC13CD และ SCC13PB  เริ่มซื้อขายอังคารที่ 13 ธ.ค. ได้แก่ ADVA13CD, ADVA13PB, BANP13PB, DTAC13PB และ IRPC13CC  เริ่มซื้อขายพุธที่ 14 ธ.ค. ได้แก่  PTT13PB, SCB13PB, TOP13PB, TPIPL13CB และ TRUE13CC 
ทั้งนี้ สำหรับกลยุทธ์การลงทุนใน DW นักลงทุนควรหลีกเลี่ยงการลงทุนใน DW ที่ใกล้ครบกำหนดอายุ เพื่อลดความเสี่ยงจากมูลค่าทางเวลาและสภาพคล่องของ DW